Românca a fost învinsă în trei seturi de fostul umăr 2 mondial, Paula Badosa. Halep a avut un start perfect de meci şi a câştigat categoric primul set, dar a acuzat ulterior probleme fizice.
În ciuda înfrângerii, ea a fost elogiată pentru prestaţia ei de presa internaţională. "Ne-a fost dor de zâmbetul Simonei" au titrat jurnaliştii de la Sky News.
SImona Halep a fost primită ca o eroină la Miami, la primul meci oficial după 568 de zile. Fosta campioană de la Wimbledon şi Rolland Garros a fost susţinută în Statele Unite de sute de români. Iar spectatorii nu au fost deloc dezamăgiţi de prestaţia ei.
Simona a început în forţă meciul cu Paula Badosa şi a câştigat categoric primul set.
În GALERIA FOTO de mai jos puteţi vedea mai multe imagini cu Simona Halep, la Miami Open.
Cele aproape 600 de zile de pauză forţată şi-au arătat însă efectele pentru Simona. Românca a avut probleme fizice în setul doi pe care l-a pierdut cu 6-4.
În ciuda accidentării, Halep a continuat să lupte şi în setul decisiv. Badosa a fost însă mai bună pe final şi s-a impus cu 6-3.
Simona a fost lăudată pentru prestaţia ei din primul meci oficial de la revenirea pe teren. Pentru prezenţa în primul tur de la Miami, românca va primi un cec de 23.250 de dolari şi 10 puncte WTA.
"A fost o zi specială. Am ştiut că va fi greu"
"Paula a fost o adversară foarte bună, cu un nivel de tenis ridicat, m-am bucurat de prezenţa mea pe teren, de faptul că atâţia oameni mă susţin. A fost o zi specială. Mă bucur că au fost români mulţi în tribune, mereu mă simt ca şi cum joc acasă, au fost gălăgioşi în sensul bun şi mă ajută. A fost familia, dar şi prieteni apropiaţi alături de mine.
După primele cinci puncte pierdute am fost foarte nervoasă, am ştiut că va fi greu, nu ştiam la ce să mă aştept, dar încet mi-am intrat în ritm, am câştigat primul game şi mi-am spus: hai, că nu-s aşa rea, va fi bine, ştiam că va fi greu, dar în cele din urmă a fost bine.
Am spus mereu că deşi dacă te antrenezi mult, nu este ca la un meci oficial, dar m-am menţinut în formă făcând antrenamente la sală, nu am jucat mult tenis în ultima lună, nu m-am îngrăşat, deci a fost un lucru bun. Sigur, nu sunt la cel mai bun nivel fizic, dar mă simt bine, m-a ajutat munca la sală în fiecare zi.
Nu am avut niciun plan făcut, am aşteptat decizia, venirea aici a fost din dragoste pentru tenis. A fost rapid, este prea devreme să vorbesc despre planuri de viitor, mă duc acasă, trebuie să mă antrenez mai mult, nivelul este foarte ridicat în aceste zile. Tenisul este foarte puternic în aceste zile, nu ştiam cum o să mă descurc, dar a fost destul destul de bine pentru primul meci, vom vedea", a declarat Halep, la conferinţa de presă de după meci, scrie news.ro
Simona Halep, despre relaţia cu Patrick Mouratoglou
Ea a spus că s-a întâlnit cu antrenorul Patrick Mouratoglou, pe care l-a salutat. "M-am văzut cu Mouratoglou acum două zile, îi doresc succes cu Rune, dar am terminat să lucrez cu el, dar da, ne-am salutat, eu salut pe toată lumea, nu ţin supărare, nu am ură", a declarat Simona Halep.
Întrebată ce sfat le-ar da tinerilor sportivi pentru a evita o situaţia precum cea prin care a trecut ea, Halep a răspuns: "Mereu am susţinut un sport curat, am spus-o clar şi tare, trebuie să fie atenţi la tot ce mănâncă, ce fac, uneor se poate întâmpla ceva neaşteptat, este un stres, dar trebuie să credeam că ceea ce mi s-a întâmplat mie nu se va întâmpla şi lor, pentru că a fost teribil pentru mine, a fost stresant din punct de vedere psihic, sfatul meu este să verific tot ce iau şi să fie atenţi la orice, este greu să dau un sfat, nu vreau să treacă nimeni prin ce am trecut eu".
"Ziua de azi mereu se va simți ca o victorie"
"Păriniţii mei mi-au spus că adevărul învinge întotdeauna şi mereu am crezut asta. Am ştiut că sunt curată, că nu am făcut nimic rău şi am crezut că este imposibil să fiu suspendată patru ani pentru ceva ce nu am făcut. Momentul cel mai greu a fost când am auzit că am fost suspendată patru ani pentru ceva ce nu am făcut, a fost greu de gestionat, decizia m-a distrus puţin", a subliniat Halep.
Simona Halep a transmis un mesaj şi pe pagina sa de Instagram.
"Ziua de azi mereu se va simți ca o victorie", a scris Halep, pe Instagram.